Falastinning XAMAS harakati uchinchi intifoda boshlanganini e’lon qildi

Falastinning XAMAS harakati uchinchi intifoda boshlanganini e’lon qildi. Bu haqda “RIA Novosti” xabar bermoqda.

AQSh prezidenti Quddusni Isroil poytaxti deb tan olishi falastinliklarni shunday qadam tashlashga undadi, deb tushuntiriladi xabarnomada.
Intifoda “isyon” ma’nosini anglatib, Isroil tomonidan okkupatsiya qilingan Falastin hududlarini qaytarib olishga qaratilgan jangovar harakatlarni anglatadi. Birinchi intifoda 1987-yili, ikkinchisi esa 2000-yili bo‘lib o‘tgan edi.
“Biz uchinchi intifoda boshlanganini e’lon qildik, e’tirozlar davom etadi, ular AQShga ta’sir o‘tkazib, bu qaror bekor qilinishiga olib kelmaguniga qadar. G‘azo sektorida intifoda boshlanishi doirasida e’tiroz harakatlari avj olmoqda. Bu uchinchi intifoda”, — dedi harakatning matbuot kotibi Abdulatif Alkan.
Shuningdek, u AQShga qarshi yana bir “G‘azab kuni” uyushtirilishini va’da qildi.